  Виталий Пронин ГИБДД-лэн Удмуртиысь ёзэзлэн пресс-службаез та нуналъёсы ӝегатӥз укылтэм воргоронэз. Нокытын ужасьтэм маке, полицие жингыртэм но ивортэм: машинаям пуктэмын пуштытӥсь арбери, киям - пистолет, калыкез, пе, быдто. Югдурез утисьёс со интые ӝог вуизы: воргорон, кияз пистолетсэ кутыса, полицейскойёс шоры мертаськиз. Но ӝоген йыружчи ӝегатэмын вал. Пистолетэз газэн ужась вылэм, машинаяз пуштӥсь арбериос шедьтэмын ӧвӧл. 1976-тӥ арын вордскем пиосмурт ӝегатэмын, уголовной уж ӝутэмын терроризм статьяя - со 3 арлы пытсэт сьӧры шедьыны быгатоз. Талэсь азьвыл со суд улэ кыскамын ни вылэм адямиез виыны турттэмезъя. Эскерон азинтӥське.Елена Тугашова Туспуктэм: myudm.ru Теги: Полиция  